Jegyzőkönyv

2018. november 14. napján 18,00 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Németh Zsolt polgármester

## Hajas Róbert képviselő

## Laska Róbert képviselő

## Pongrácz Ernőné képviselő

## Zsuppán Béla képviselő

# Igazoltan távol:

Szita Gabriella jegyző

**Németh Zsolt alpolgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a kiküldött meghívótól elérően az alábbi napirendet fogadta el.

**Napirend:**

1. **A szociális tűzifa támogatás helyi szabályairól szóló önkormányzati rendelet megtárgyalása  
   Előadó: Németh Zsolt polgármester**
2. **Alpolgármester választás  
   Előadó: Németh Zsolt polgármester**
3. **Az Önkormányzat 2019. évi Belső Ellenőrzési Tervének megtárgyalása   
   Előadó: Németh Zsolt polgármester**
4. **Egyebek**

**Napirend tárgyalása:**

* 1. **A szociális tűzifa támogatás helyi szabályairól szóló önkormányzati rendelet megtárgyalása  
     Előadó: Németh Zsolt polgármester**

**Németh Zsolt alpolgármester**: Ismertette az írásos előterjesztést. Kérte a jelenlévőket tegyék meg javaslataikat.

**Laska Róbert képviselő:** Véleménye szerint 65.000 Ft legyen az egy főre jutó jövedelem határ.

**Hajas Róbert** **képviselő:** Szerinte a javasolt összeg nagyon alacsony, jobb lenne a 70.000 Ft

**Németh Zsolt alpolgármester** Indítványozta, hogya szociális tűzifa támogatás helyi szabályairól szóló önkormányzati rendelettervezettől eltérően a egy főre jutó jövedelemhatár 70.000 Ft összegben kerüljön szabályozásra.

**Az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a szociális tűzifa támogatás helyi szabályairól szóló önkormányzati rendelet-tervezetet az elhangzott indítványnak megfelelő módosítással.

Vasboldogasszony Község Önkormányzati Képviselő-testülete 5 igen egyhangú szavazattal a következő rendeletet alkotta az írásos előterjesztésnek megfelelően:

**Vasboldogasszony Község Önkormányzati Képviselő-testületének 8/2018.(XI.23.) önkormányzati rendelete a szociális tűzifa támogatás helyei szabályairól.**

* 1. **Alpolgármester választás  
     Előadó: Németh Zsolt polgármester**

**Németh Zsolt alpolgármester**: Az előző ülésen megtartott alpolgármester választás szerint szintén Pongrácz Ernőné-t kívánja megnevezni alpolgármester jelöltnek. Újra elmondta, hogy ő eddig is segítette munkáját.

**Zsuppán Béla képviselő:** Kérte a jelöltet, hogy minden feladatból vegye ki a részét, a szociális tűzifa kiosztásánál. Együtt húzzuk az igát.

**Pongrácz Ernőné:** Vállalom a döntésben a részvételt.

**Németh Zsolt polgármester:** Szavazatszámláló Bizottság tagjává Laska Róbert, Hajas Róbert, és Zsuppán Béla képviselőket javasolta megválasztani.

Hozzászólás, indítvány a javaslattal kapcsolatosan nem hangzott el, a **polgármester** a Szavazatszámláló Bizottság tagjaira vonatkozó indítványt szavazásra bocsátotta. Megállapította, hogy a képviselő-testület ülése határozatképes, jelenlévő képviselők száma 5 fő.

Vasboldogasszony Község Önkormányzati Képviselőtestülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének   
40/2018.(XI.14.) számú határozata**

Vasboldogasszony Község Önkormányzati Képviselő-testülete az alpolgármester választást lebonyolító Szavazatszámláló Bizottság tagjának: Laska Róbert, Hajas Róbert, Zsuppán Béla képviselőketválasztja.

A képviselő-testület titkos szavazást folytatott le az alpolgármester választás ügyében. Az alpolgármester jelölt neve 5 szavazólapra felírásra került, a szavazólapokat minden jelenlévő képviselő kézhez kapta. Ezt követően a képviselők a szavazólapokat a szavazatgyűjtésére szolgáló edénybe dobták. A szavazatszámláló bizottság a szavazatokat megszámolta a szavazás eredményét jegyzőkönyvbe rögzítette.

Az alpolgármester választás jegyzőkönyve alapján az a következő eredmény született:

Vasboldogasszony Község önkormányzati Képviselő-testülete az alpolgármester választásra irányuló titkos szavazás alapján 3 igen, 2 érvénytelen szavazattal az alábbi határozatot hozta:

**Vasboldogasszony Község Önkormányzati Képviselő-testületének   
41/2018.(XI.14.) számú határozata**

Vasboldogasszony Község Önkormányzati Képviselő-testülete a 2019 évig terjedő önkormányzati ciklus időtartamára alpolgármesternek választotta **Pongrácz Ernőné** **képviselőt.**

**Németh Zsolt polgármester** elmondta, az alpolgármester tiszteletdíjára vonatkozó javaslatot a képviselő-testület következő ülésén terjeszti elő.

* 1. **Az Önkormányzat 2019. évi Belső Ellenőrzési Tervének megtárgyalása  
     Előadó: Németh Zsolt polgármester**

**Németh Zsolt polgármester**: Ismertette a napirend tárgyában készített írásos előterjesztést, kiegészíteni nem kívánta, kérte a képviselőket mondják el véleményüket. Indítványozta annak elfogadását.

Kérdés, hozzászólás nem hangzott el.

**Németh Zsolt polgármester:** Indítványozta az önkormányzat 2019. év belső ellenőrzési tervének elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének   
42/2018.(XI.14.) számú határozata**

Vasboldogasszony Község Önkormányzati Képviselő-testületeaz önkormányzat 2019. évi belső ellenőrzési tervét az írásos előterjesztésben foglaltaknak megfelelően ***elfogadja.***

* 1. **Egyebek**
* **Fogorvosi Ügyeleti ellátás   
  Előadó: Németh Zsolt polgármester**

**Németh Zsolt polgármester:** A napirenddel kapcsolatosan elmondta, hogy a fogorvosi ügyeleti ellátás megszűnik 2018. december 1.napjával. Ezen ellátás biztosítása kötelező önkormányzati feladat. Ismertette a fogorvosi ügyeleti ellátás biztosítására vonatkozó szerződés tervezetet. Kérte a képviselőket mondják el véleményüket.

Kérdés, hozzászólás nem hangzott el.

**Németh Zsolt polgármester:** Indítványozta a fogorvosi ügyeleti ellátásra vonatkozó szerződés elfogadását.

Kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal az alábbi határozatot hozta:

Vasboldogasszony Község Önkormányzati Képviselő-testülete 5 igen, egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének  
43/2018.(XI.14.) számú határozata**

Vasboldogasszony Község Önkormányzati Képviselő-testülete a a fogorvosi ügyeleti ellátás biztosítására feladat ellátási szerződést köt az előterjesztésben foglalt tartalommal az IV DENTÁL Fogászati és Szolgáltató Korlátolt Felelősségű Társasággal (képviseli: Dr Iván Gyula József, székhely: Zalaegerszeg, Munkácsy u. 14.).

A képviselő-testület felhatalmazza a polgármestert a feladat ellátási szerződés aláírására.

**Határidő: Azonnal  
 Felelős: Németh Zsolt polgármester**

* **Tájékoztató az előző ülés óta történtekről.**

**Németh Zsolt alpolgármester:** Elmondta, hogy gondot okoz a járdára benőtt növények, illetve a növények gyökere által felnyomott járdák. Felhívást tesznek közzé a lakosság felé, hogy mindenki a kinyúló növényzetét

Arculati kézikönyvvel kapcsolatosan elmondta, hogy felmerült az a lehetőség, hogy Vasboldogasszony település történelmi múltjának bemutatására. Vállalnák a település történetének feltérképezését az első írott emlékektől, középpontban a templommal, majd a fellelhető levéltári anyagok, tanulmányok, stb alapján. A településen történeti előadás keretében ismertetnék meg a településen élőkkel. Bruttó 249 e Ft összegért vállalnák a feladatot. Második fázisban kutatótábort szerveznének 2019 nyarán. A falu történetében még ilyen nem volt, hogy kötetbe foglalták volna.

Zsuppán Béla: Úgy gondolja ezt az utókor számára meg kell tenniük.

**Németh Zsolt polgármester:** Indítványozta, hogy az önkormányzat rendelje meg Vasboldogasszony történelmi múltját bemutató tanulmányt bruttó 249.000 Ft értékben.

További kérdés, hozzászólás az előterjesztéssel kapcsolatban nem hangzott el, az **ülést levezető** **polgármester** a napirend tárgyalását lezárta és megállapította, hogy az ülés határozatképes, jelenlévő képviselők 5 fő, majd szavazásra bocsátotta az elhangzott indítványt.

Vasboldogasszony Község Önkormányzati Képviselő-testülete 5 igen egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének  
44/2018.(XI.14.) számú határozata**

Vasboldogasszony Község Önkormányzati Képviselő-testülete megrendeli Vasboldogasszony történelmi múltját bemutató tanulmány elkészítését bruttó 249.000 Ft értékben.

A képviselő-testület felkéri a polgármestert a munka megrendelésére.

* **Tájékoztató az előző ülés óta történtekről.**

**Németh Zsolt polgármester: Kérte a nyugdíjas találkozó meghívójának készítésekor a nyomdát, hogy gyermek érkezésekor gratuláló, köszöntő A/4 formátumban készülne. Megmutatta a képviselőknek a lány és fiú gyermekköszöntő mintáját.**

**Zsuppán Béla képviselő: Bejelentette, hogy édesapja erősen megromlott egészségi állapota miatt az elkövetkező időben nem venne részt minden feladatban. A nyugdíjas találkozón segít az ételek behordásában, a műsor alatt, de tovább nem maradna. Kéri a képviselő társak megértését.**

**Németh Zsolt polgármester: Elmondta, hogy 70 fő jelzett eddig vissza, hogy eljön az idősek napjára.**

**Pongrácz Ernőné alpolgármester: Általában 80 főre szoktak teríteni.**

**Laska Róbert képviselő: Ha a választási helyiségben terítenének a fellépőknek és közreműködőknek, akkor elférnének a nagyteremben a nyugdíjasok.**

**Németh Zsolt polgármester: Délután 2 óra felé ott kell lennünk, vár minden képviselőt, aki el tud jönni a rendezvényre.**

**A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.**

Megkérdezte ülést levezető polgármester a jelenlévő képviselőket van-e közérdekű kérdés, hozzászólás.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 20,07 órakor bezárta.

**K.m.f.**

**Németh Zsolt Szita Gabriella  
 polgármester jegyző**